Ալեքսեյ Չալաբյանը և «Ինստիգեյթ Ուսումնական Կենտրոնի» ներկայացուցիչներ Նունե Բադալյանն ու Վահագն Պողոսյանը հանդիպում ունեցան Ֆիզմաթ հատուկ դպրոցի աշակերտների և ուսուցիչների հետ։ Հանդիպման ընթացքում ներկայացվեց Վիքիփեդիան, նրա արժեքները և դերը, այս նախագիծը, օգտվելու և խմբագրելու հնարավորությունները։ Պայմանավորվածություն ձեռք բերվեց կազմակերպել ևս մեկ հանդիպում, որի ընթացքում արդեն մանրամասն կբացատրվեն խմբագրելու կանոնները և այս նախագծի շրջանակում Վիքիփեդիան օգտագործելու հնարավորությունները։